cyanic-selkie/wikianc huggingface dataset:
สะพานลอยน้ำ
สะพานลอยน้ำเป็นประโยชน์อย่างมากโดยเฉพาะใช้ในการข้ามแม่น้ำในช่วงสงคราม โดยปกติจะสร้างเป็นสะพานชั่วคราว และบางครั้งถูกทำลายหลังจากการข้าม (เพื่อที่จะไม่ให้ศัตรูใช้สะพาน) หรือยุบและขนย้าย (ถ้ามีการเดินทางที่ยาวไกล) สะพานถูกใช้ด้วยข้อดีมากมายในหลาย ๆ การสู้รบตลอดจนการรักษาเวลา ได้แก่ การสู้รบ Garigliano การสู้รบ Oudenarde สงครามอาหรับ-อิสราเอล ค.ศ. 1973 และอื่น ๆ อีกหลายสงคราม ซึ่งสะพานลอยน้ำถูกใช้มาตั้งแต่สมัยโบราณแล้ว
วัดเจริญบุญ
วัดเจริญบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี มีที่ดินตั้งวัดเนื้อที่ 14 ไร่ 2 งาน 75 ตารางวา
วัดเจริญบุญสร้างเมื่อ วันที่ 1 มกราคม พ.ศ. 2479 โดยมี นายกอง อ๊อด ตรีพยัคฆา เป็นผู้ริเริ่มดำเนินการสร้างวัด และขนานนามว่า วัดกองอ๊อด เพื่อเป็นเกียรติอนุสรณ์แก่ผู้สร้าง ต่อมาได้เปลี่ยนนามเป็น "วัดเจริญบุญ" ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492 เขตวิสุงคามสีมากว้าง 13 เมตร ยาว 16 เมตร ได้ผูกพัทธสีมาเมื่อ พ.ศ. 2495 ด้านการศึกษา ทางวัดได้ให้ทางราชการสร้างโรงเรียนวัดเจริญบุญ
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 11 เมตร กุฏิสงฆ์จำนวน 3 หลัง เป็นอาคารไม้ หอสวดมนต์สร้างเมื่อ พ.ศ. 2522 ศาลาการเปรียญสร้างเมื่อ พ.ศ. 2485 ศาลาท่าน้ำ ศาลาบำเพ็ญกุศล หอปริยัติธรรม หอฉัน สำหรับปูชนียวัตถุ ได้แก่ พระประธานในอุโบสถ หน้าตักกว้าง 40 นิ้ว พร้อมพระอัครสาวก
ปลาจีด
ปลาจีด หรือ ปลาเมง ในภาษาใต้ (Stinger catfish, Heteropneustid catfish, Airsac catfish) เป็นวงศ์ของปลาน้ำจืดในอันดับปลาหนังจำพวกหนึ่ง  ใช้ชื่อวงศ์ว่า Heteropneustidae (/เฮท-แอร์-โอ-นิวส์-ทิ-ดี้/)
มีเพียงสกุลเดียว คือ Heteropneustes (/เฮท-แอร์-โอ-นิวส์-ทิส/)
มีรูปร่างคล้ายปลาใน วงศ์ปลาดุก (Clariidae) แต่มีลำตัวยาวเรียวและแบนข้างกว่ามาก ส่วนหัวแบนลาดลงข้างล่าง ปากเล็ก ตาเล็ก มีหนวดค่อนข้างยาว 4 คู่รอบปาก ครีบหลังมีขนาดเล็ก อยู่ตรงกับครีบท้อง ครีบหูมีก้านครีบที่เป็นหนามแหลมหนึ่งอัน มีพิษแรงกว่าปลาดุกมาก ครีบก้นเป็นแผง ครีบหางกลมมน ไม่มีครีบไขมัน ครีบก้นเล็ก ตัวมีสีดำคล้ำหรือสีน้ำตาลอมแดง และอาจมีแถบสีขาวจางบนข้างลำตัวข้างละ 1-2 แถบตามความยาวลำตัว
ปลาจีดพบได้ในทุกแหล่งน้ำทั่วประเทศไทย รวมทั้งพบในประเทศใกล้เคียง ตั้งแต่ อินเดีย, ปากีสถาน, ศรีลังกา, พม่า จนถึงมาเลเซียและอินโดนีเซียด้วย สำหรับในประเทศไทย ใกล้สูญพันธุ์แล้วในภาคกลาง แต่ในภาคใต้ยังพบมากอยู่ และมีการนิยมเพาะเลี้ยงเป็นปลาเศรษฐกิจด้วยการผสมเทียมในบ่อเลี้ยง
นอกจากนี้แล้ว ปลาจีดยังถูกนิยมรวบรวมปลาวัยอ่อนที่พบในธรรมชาติ เลี้ยงเป็นปลาสวยงามอีกด้วย
การจำแนก
มีเพียงสกุลเดียว แต่อาจเป็นไปได้ว่าเป็นชนิดที่ซ้ำซ้อนกัน
อิสลามวิทยาลัยแห่งประเทศไทย
อิสลามวิทยาลัยแห่งประเทศไทย เป็นโรงเรียนมัธยมศึกษาขนาดใหญ่พิเศษแบบสหศึกษารับนักเรียนทั้งชายและหญิงทั่วไป ก่อตั้งขึ้นตามพระราชกฤษฎีกา ว่าด้วยการศาสนูปถัมป์ฝ่ายอิสลาม พุทธศักราช 2488 มาตรา 4 ซึ่งได้จัดตั้งขึ้น และเริ่มดำเนินการเรียนการสอนครั้งแรก เมื่อวันพฤหัสบดีที่ 20 กรกฎาคม 2493 ณ เลขที่ 89/1 ถนนเตชวณิช ตำบลสามเสนใน อำเภอดุสิต จังหวัดพระนคร ต่อมาในปี พ.ศ. 2518 ได้ย้ายจากสถานที่เดิมมาอยู่ที่ 146 หมู่ 1 ถนนประชาอุทิศ ตำบลทุ่งครุ อำเภอทุ่งครุ ต่อมาได้ย้ายมาตั้งอยู่ในสถานที่ปัจจุบันคือ บ้านเลขที่ 23 ถนนประชาอุทิศ แขวงทุ่งครุ เขตทุ่งครุ กรุงเทพมหานคร รับนักเรียนชายอยู่ประจำ ที่เป็นชายมุสลิม และรับนักเรียนชายต่างศาสนิก ไปกลับรวมทั้งรับนักเรียนหญิง ไปกลับ ทั่วไป ทุกศาสนาตั้งแต่ ม.1-ม.6   จัดการเรียนการสอนระดับชั้นมัธยมศึกษา ตั้งแต่ชั้นมัธยมศึกษาปีที่ 1 ถึงปีที่ 6 สังกัดสำนักงานเขตพื้นที่การศึกษา มัธยมศึกษา เขต 1
โครงสร้างหลักสูตร
ระดับมัธยมศึกษาตอนต้น
ระดับมัธยมศึกษาตอนปลาย
อาคารเรียน
อิสลามวิทยาลัยแห่งประเทศไทยตั้งอยู่บนเนื้อที่ 42 ไร่ 2 งาน 28 ตารางวา ประกอบด้วยอาคารเรียนจำนวน 7 หลัง
== สัญลักษณ์ประจำโรงเรียน == "ลูก อ.ว.ท. ยึดมั่นหลักศาสนา" “เรียนดี มีวินัย ใฝ่คุณธรรม นำกีฬา” สีเขียว หมายถึง ความเจริญงอกงามทางการศึกษา สีขาว หมายถึง การยึดมั่นในศาสนา
วังบ้านหม้อ
วังบ้านหม้อ ตั้งอยู่ริมถนนอัษฎางค์ ริมคลองคูเมืองเดิม ฝั่งตรงข้ามกับ ศาลเจ้าพ่อหอกลอง เดิมเป็นวังประทับของ พระเจ้าบรมวงศ์เธอ กรมพระพิทักษเทเวศร์ พระราชโอรสในพระบาทสมเด็จพระพุทธเลิศหล้านภาลัย และเจ้าจอมมารดาศิลา ซึ่งเป็นต้นราชสกุล กุญชร นับตั้งแต่ได้เข้ารับราชการที่กรมม้า และกรมคชบาล กรมพระพิทักษเทเวศร์ ได้ประทับอยู่ที่ วังบ้านหม้อมาจวบจนกระทั่งสิ้นพระชนม์
วังบ้านหม้อมีรูปแบบสถาปัตยกรรมแบบสมัยรัตนโกสินทร์ (รัชกาลที่ 3-5) ปัจจุบันวังบ้านหม้อตกอยู่ในความครอบครองของ หม่อมหลวงแฉล้ม กุญชร ธิดาคนที่ 27 ของเจ้าพระยาเทเวศร์วงศ์วิวัฒน์ ปัจจุบันเหลือเพียงท้องพระโรง ศาลาท้องพระโรง และเก๋งด้านหน้าท้องพระโรง อันเป็นสิ่งก่อสร้างที่มีมานับตั้งแต่สร้างวัง
เดอะคัลเลอร์ออฟมายเลิฟคอนเสิร์ต
เดอะคัลเลอร์ออฟมายเลิฟคอนเสิร์ต (The Colour of My Love Concert) คือผลงาน ดีวีดี/วิดีโอ คอนเสิร์ตที่ 2 ของเซลีน ดิออน บันทึกภาพวันที่ 7-8 กันยายน 1993 ที่ Le Théàtre Capitole ควิเบก ประเทศแคนาดา ระหว่างทัวร์คอนเสิร์ต The Colour of My Love ซึ่งออกอากาศ CTV television network ในเดือนธันวาคม 1993 และ Disney Channel ในเดือนกุมภาพันธ์ พ.ศ. 2537
เซลีน ดิออนแสดงในบทเพลงภาษาอังกฤษใหม่ 3 อัลบั้ม รวมไปถึงแขกรับเชิญพิเศษอย่าง Peabo Bryson และ Clive Griffin นอกจากนี้ยังแสดงเพลงติดชาร์ทอย่าง "The Power Of Love" และ " Think Twice." นอกจากนี้ยังแสดงเพลงของ Elvis Presley ในเพลง "Can't Help Falling in Love." ในปี 2002 เธอร้องเพลงนี้อีกครั้งระหว่าง VH1 Divas Live concert.
ในรูปแบบวิดีโอยังมีโบนัสพิเศษมิวสิกวิดีโอ "Pour que tu m'aimes encore"
"เดอะคัลเลอร์ออฟมายเลิฟคอนเสิร์ต" อยู่ในชาร์ต 39 สัปดาห์ท๊อปมิวสิกวิดีโอ ในสหรัฐอเมริกา ซึ่งอันดับสูงสุดคืออันดับ 19 ซึ่งได้รับการรับรองสำหรับยอดขายกว่า 100,000 แผ่น  และรับรองสถานะ platinum ในฝรั่งเศส (20,000 แผ่น) ในชาร์ตมิวสิกวิดีโอฝรั่งเศส ตั้งแต่กันยายน พ.ศ. 2546 อันดับสูงสุดคืออันดับ 27 และชาร์ทดีวีดีเพลง โปรตุเกสตั้งแต่มีนาคม พ.ศ. 2547 อันดับสูงสุดคืออันดับที่ 10
ปลาจีดเขมราฐ
ปลาจีดเขมราฐ มีลักษณะลำตัวคล้ายปลาดุกที่อยู่ในสกุล Clarias แต่มีส่วนหัวที่แบนราบกว่า ตาและปากมีขนาดเล็ก มีหนวดยาว 4 คู่ ด้านหลังมีครีบหลังอันเล็ก ไม่มีครีบไขมันเช่นปลาในอันดับปลาหนังอื่น ๆ ครีบก้นยาว ครีบหางมีขนาดเล็กและปลายมน ครีบอกมีก้านแข็งแรงและแหลมคม ลำตัวมีสีน้ำตาลแดง ท้องสีขาวจาง และข้างลำตัวมีแถบสีขาวจาง ขนาดโตเต็มที่ประมาณ  15 เซนติเมตร พบใหญ่สุดได้ถึง 1 ฟุต
นิยมอยู่เป็นฝูงใหญ่ โดยที่ครีบอกมีพิษที่ร้ายแรงกว่าปลาดุกในสกุล Clarias พบกระจายพันธุ์ในแหล่งน้ำต่าง ๆ เช่น แม่น้ำและหนองคลองบึงต่าง ๆ ในภาคกลาง, ภาคอีสานและภาคใต้ของประเทศไทย  โดยมีชื่อเรียกในภาษาใต้ว่า "ปลาเมง"
นิยมเลี้ยงกันเป็นปลาเศรษฐกิจในบ่อในภาคใต้ เนื้อมีรสชาติอร่อย ขณะที่สถานภาพของปลาที่พบในธรรมชาติของภาคกลาง ใกล้จะสูญพันธุ์แล้ว
คาเอเดะ คากะ
ประวัติการทำงาน
ในเดือนพฤศจิกายนของปีเดียวกัน คากะได้เข้าร่วมเฮลโล! โปรเค็งชูเซย์ จนกระทั่งวันที่ 20 พฤศจิกายน คากะได้ประกาศเป็นสมาชิกฝึกหัดอย่างเป็นทางการของเฮลโล! โปรเค็งชูเซย์ จากนั้นได้แนะนำตัวอย่างเป็นทางการในคอนเสิร์ต "เฮลโล โปรเค็งชูเซย์ ฮาเปียวไค 2012 ~12กัตสึโนะ นามะ ทามาโกะโชว์!~" ในวันที่ 9 ธันวาคม ร่วมกับโทโมโกะ คานาซาวะ, เรนะ อิจิโอกะ, ซากูราโกะ วาดะ, ยูเมโนะ คิชิโมโตะ และมาเรีย มากิโนะ
ในวันที่ 12 ธันวาคม พ.ศ. 2559 ในช่วงคอนเสิร์ตฤดูใบไม้ร่วงของมอร์นิงมูซูเมะ คากะได้รับการประกาศให้เป็นสมาชิกรุ่นที่ 13 ของมอร์นิงมูซูเมะพร้อมกับ "เรนะ โยโกยามะ"  ต่อมาเธอและโยโกยามะได้ปรากฏตัวครั้งสุดท้ายในฐานะสมาชิกฝึกหัดในคอนเสิร์ต "เฮลโล! โปรเจกต์ เค็งชูเซย์ ฮาเปียวไค 2016 12กัตสึ ~เอ็กไซติง!~"
เมื่อวันที่ 3 กันยายน พ.ศ. 2565 มีการประกาศว่า คากะจะสำเร็จการศึกษาจากมอร์นิงมูซูเมะและเฮลโล! โปรเจกต์ วันสุดท้ายของ "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~" หลังจากสำเร็จการศึกษา เธอวางแผนที่จะเรียนการเต้นอย่างลึกซึ้งให้มากยิ่งขึ้นตั้งแต่เริ่มต้น และมีเป้าหมายที่จะทำงานในสาขาที่เกี่ยวข้องกับการเต้น กิจกรรมในอนาคตที่แน่นอนของเธอและวันจบการศึกษาจะได้รับการประกาศทันทีที่มีการตัดสินใจ
ต่อมาในวันที่ 13 ตุลาคม คากะได้ประกาศอย่างเป็นทางว่า คอนเสิร์ตสำเร็จการศึกษาของเธอจะจัดในวันที่ 10 ธันวาคมที่นิปปงบูโดกัน
เมื่อวันที่ 10 ธันวาคม คากะได้สำเร็จการศึกษาจากมอร์นิงมูซูเมะและเฮลโล! โปรเจกต์ ในคอนเสิร์ต "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~ คากะ คาเอเดะ ซตสึเงียวสเปเชียล" ที่นิปปงบูโดกัน
ในวันเดียวกัน เธอได้ออกสมุดรวมภาพที่ผลิตโดยนักแสดงสาวมายุ มัตสึโอกะ ในชื่อ "คากะ คาเอเดะ แกรดจุเอชันเมโมเรียลโฟโตบุ๊ก"
ผลงาน
ผลงานที่คากะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
วิลเลี่ยน โมต้า
วิลเลี่ยน โมต้า อินาซิโอ(WILLEN MOTA INACIO) หรือรู้จักในชื่อ วิลเลี่ยน เป็นนักฟุตบอลชาวบราซิล ปัจจุบันลงเล่นในตำแหน่งกองหน้า ให้กับ ทรูแบงค็อก ยูไนเต็ด ในไทยลีก เคยลงเล่นกับฟีลีปี โกชิญญู และ เนย์มาร์ ในทีมชาตบราซิลชุด U17
ข้าวต้มมัด
ข้าวต้มมัด หรือ ข้าวต้มผัด เป็นขนมชนิดหนึ่งที่ทำด้วยข้าวเหนียวผัดกับกะทิ แล้วนำไปห่อด้วยใบตองหรือใบมะพร้าวอ่อน ใส่ไส้กล้วย นำไปนึ่งให้สุก ทางภาคใต้ใช้ข้าวเหนียวกับน้ำกะทิ ห่อด้วยใบพ้อ เรียกห่อต้ม ถ้าห่อด้วยใบมะพร้าว และมัดด้วยเชือกเรียกห่อมัด ขนมแบบเดียวกับข้าวต้มยังพบในประเทศอื่นอีก เช่นในฟิลิปปินส์เรียก  อีบอส หรือ ซูมัน ที่แบ่งย่อยได้หลายชนิดเช่นเดียวกับข้าวต้มมัดของไทย
ข้าวต้มมัดอีกชนิดหนึ่งเรียก ข้าวต้มลูกโยน เป็นขนมที่ใช้ในเทศกาลออกพรรษา ห่อด้วยใบพ้อหรือยอดมะพร้าวเป็นรูปรี ข้างในเป็นข้าวเหนียวผสมถั่วดำไม่มีไส้ ผูกเข้าด้วยกันเป็นพวงแล้วนำไปต้ม ส่วน ข้าวต้มมัดไต้ เป็นข้าวต้มที่ห่อแล้วมัดให้มีลักษณะเหมือนไต้ที่ใช้จุดไฟ ไส้เป็นถั่วทองโขลกกับรากผักชี กระเทียม พริกไทย ใส่หมู มันหมู ปรุงรสด้วยเกลือ น้ำ น้ำตาลทราย ห่อด้วยใบตองเป็นแท่ง มัดเป็นเปลาะ 4-5 เปลาะ แล้วนำไปต้ม บางท้องที่ใช้เป็นขนมไหว้เจ้าในเทศกาลตรุษจีนและสารทจีนด้วย
ในปี พ.ศ. 2557 กรมส่งเสริมวัฒนธรรม (สวธ.) ในสังกัดกระทรวงวัฒนธรรม ได้ขึ้นทะเบียนข้าวต้มมัดให้เป็นมรดกทางวัฒนธรรมที่จับต้องไม่ได้ ในสาขาความรู้และแนวปฏิบัติเกี่ยวกับธรรมชาติและจักรวาล เพื่อป้องกันมิให้สูญหาย พร้อมกับมรดกทางวัฒนธรรมอย่างอื่น
ภาคตะวันออกเฉียงเหนือ
เรียกข้าวต้มมัดว่า ข้าวต้มกล้วย ใช้ข้าวเหนียวดิบมาห่อ ปรุงรสด้วยเกลือนิดหน่อย ใส่ถั่วลิสงต้มสุกเคล้าให้เข้ากันแล้วจึงห่อเป็นมัด ใส่ไส้กล้วย เอาไปต้มให้สุก ถ้าเป็นแบบผัด จะผัดข้าวเหนียวกับกะทิก่อนแล้วจึงห่อใส่ไส้กล้วย แล้วต้มให้สุก ถ้าต้องการหวานจะเอามาจิ้มน้ำตาล
ภาคเหนือ
เรียกข้าวต้มมัดว่า ข้าวต้มผัด โดยเรียกตามกรรมวิธีที่ต้องมีการผัดก่อนนำไปห่อ และมีข้าวต้มอีกแบบหนึ่งที่นิยมนำข้าวต้มมัดที่สุกแล้วมาหั่นเป็นชิ้นๆ คลุกกับมะพร้าวขูด โรยน้ำตาลทราย เรียก ข้าวต้มหัวหงอก
ภาคใต้
ข้าวต้มมัดไม่มีไส้ เป็นข้าวเหนียวผัดกับกะทิ ใส่ถั่วขาว ไม่นิยมใช้ถั่วดำ ออกรสเค็มเป็นหลัก ถ้าต้องการให้มีรสหวานจะเอาไปจิ้มน้ำตาล ส่วนทางนครศรีธรรมราชจะเรียกว่า “เหนียวห่อกล้วย” เพราะ ลักษณะท่เห็น ประกอบกับวิธีการทาท่เป็นการนาข้าวเหนียวมาห่อกล้วยเอาไว้และห่อปิดด้วยใบตองอีกช้นหนึ่ง นอกจากนี้  และมีขนมชนิดหนึ่งเรียก ข้าวต้มญวน มีลักษณะคล้ายข้าวต้มมัดแต่ห่อใหญ่กว่า ทำให้สุกด้วยการต้ม เมื่อจะรับประทานจะหั่นเป็นชิ้นๆ คลุกกับมะพร้าวขูด เกลือและน้ำตาลทราย
หลวงอนุสารสุนทร (สุ่นฮี้ ชุติมา)
หลวงอนุสารสุนทร หรือชื่อจริงคือ สุ่นฮี้ ชุติมา เป็นคหบดีชาวเชียงใหม่และกรมการพิเศษเมืองนครเชียงใหม่
ประวัติ
สุ่นฮี้ ชุติมา เกิดเมื่อ พ.ศ. 2410 ที่เมืองลำพูน เป็นบุตรคนที่ 6 ของนายต้อย แซ่ฉัว ชาวจีนจากมณฑลกวางตุ้ง และนางแว่น แซ่แต้ เมื่อบิดาเสียชีวิตลงในปีพ.ศ. 2428 นายสุ่นฮี้ย้ายจากบ้านดั้งเดิมที่ลำพูนมาอยู่บ้านใหญ่ที่เชียงใหม่ และเข้ารับช่วงดูแลกิจการและทรัพย์สินของครอบครัว นายสุ่นอี้เปิดห้างค้าของเบ็ดเตล็ด ทั้งนาฬิกา ตะเกียง ปืน เป็นต้น
นายสุ่นฮี้ทำการสมรสกับนางสาวคำเที่ยง บุรี เมื่อพ.ศ. 2431 หลังจากนั้นก็ได้ร่วมตั้งห้างย่งไท้เฮง (ร่วมทุนกับหลวงนิกรจีนกิจ) ขึ้นที่ถนนท่าแพ และยังตั้งห้างชัวย่งเส็ง หรือต่อมาคือห้างอนุสารฯเปิดขายสินค้าเบ็ดเตล็ด โดยล่องเรือหางแมงป่องนำสินค้าเกษตรและของป่าไปขายยังกรุงเทพและซื้อเครื่องมือ เครื่องใช้ และเครื่องจักรต่างๆขึ้นมาขาย ห้างชัวย่งเส็งจึงเป็นที่นิยมของบรรดาเจ้านายฝ่ายเหนือ มิชชันนารี และข้าราชการในเชียงใหม่เป็นอันมาก นอกจากนี้นายสุ่นฮี้และนางคำเที่ยงยังทำธุรกิจโรงรับจำนำ
ในพ.ศ. 2453 นายสุ่นฮี้ได้รับพระราชทานสัญญาบัตรเป็น "ขุนอนุสารสุนทร" และในพ.ศ. 2467 ก็ได้เลื่อนเป็น "หลวงอนุสารสุนทร" ที่ตำแหน่งกรมการพิเศษเมืองนครเชียงใหม่ หลวงอนุสารสุนทรยังเป็นผู้ริเริ่มกิจการเดินรถโดยสารขึ้นในเชียงใหม่ รับส่งผู้โดยสารระหว่างเชียงใหม่–ลำพูน ในการติดต่อค้าขายกับชาวต่างประเทศ โดยเฉพาะอย่างยิ่งการใช้ภาษาอังกฤษซึ่งมีความจำเป็นอย่างมาก ดังนั้นท่านจึงริเริ่มให้มีโรงเรียนขึ้น โดยหลวงอนุสารสุนทรได้ติดต่อหาครูสอนภาษาอังกฤษมาจากเมืองมะละแหม่งชื่อหม่องส่วยต่อ เปิดเป็นโรงเรียนสอนภาษาอังกฤษขึ้น ชื่อว่า "โรงเรียนหม่องส่วยต่อ"
บุตร-ธิดา
หลวงอนุสารสุนทร และนางคำเที่ยง บุรี มีบุตรธิดาด้วยกัน 2 คน คือ:
และมีบุตรธิดากับภรรยาคนรอง 5 คน คือ นายสงัด บรรจงศิลป์,นายเชื้อ ชุติมา,นางสาวกรองทอง ชุติมา,นายวิพัฒน์ ชุติมา และนายชัชวาล ชุติมา
วัดโปรยฝน
วัดโปรยฝน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 12 ไร่ 3 งาน 41 ตารางวา
วัดโปรยฝนสร้างเมื่อ พ.ศ. 2441 โดยมีคุณหญิงสนาน อมาตยกุลและคุณภัทร อมาตยกุล เป็นผู้ถวายที่ดินและดำเนินการก่อสร้างวัด เดิมมีนามว่า วัดทรามสงวน ต่อมาประชาชนทั่วไป เรียกว่า "วัดโปรยฝน" และใช้เป็นนามวัดสืบต่อมาจนถึงทุกวันนี้ ชื่อของวัดมาจากเหตุการณ์ที่ปรากฏขึ้นในแต่ละปีนั้นไม่ว่าจะเป็นเทศกาลต่าง ๆ เช่นเทศกาลเข้าพรรษาหรือออกพรรษา ตรุษไทย บวชนาคและงานประจำปีจะมีฝนโปรยลงมาและตกมาทุกครั้งถือว่าอัศจรรย์ยิ่งนัก วัดโปรยฝนได้รับพระราชทานวิสุงคามสีมาเมื่อวันที่ 13 พฤศจิกายน พ.ศ. 2478 ได้ดำเนินการผูกพัทธสีมา เมื่อประมาณ พ.ศ. 2478
อาคารเสนาสนะโดยมีอุโบสถกว้าง 6 เมตรยาว 12 เมตร สร้างเมื่อ พ.ศ. 2510 กุฎิสงฆ์จำนวน 5 หลังส่วนมากเป็นอาคารไม้ หอสวดมนต์ ศาลาการเปรียญสร้างโดยหลวงพ่อเกตุได้นำญาติโยมโดยมีนายละออง เพ็ชสมร อุปถัมภ์ ปูชนียวัตถุนอกจากนี้ยังมีพระปางประธานพรหน้าตักกว้าง 5 เมตร สูง 7 เมตร อยู่ข้างโบสถ์พร้อมทั้งประธานในอุโบสถที่ศักดิ์สิทธิ์แบบสุโขทัยหน้าตักกว้าง 43 นิ้ว ปางมารวิชัย
ทางหลวงแผ่นดินหมายเลข 1126
ทางหลวงแผ่นดินหมายเลข 1126 สายพาน - ห้วยงิ้ว เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1126 สายแยกทางหลวงแผ่นดินหมายเลข 1 (อำเภอพาน) - อำเภอป่าแดด - บรรจบทางหลวงจังหวัดหมายเลข 1021 (บ้านห้วยงิ้ว) ในสมัยที่ พลเอกเปรม ติณสูลานนท์ เป็นนายกรัฐมนตรี โดยมีการออกประกาศสำนักนายกรัฐมนตรีพระราชกฤษฎีกาให้มีการเวนคืนอสังหาริมทรัพย์เพื่อขยายในปี พ.ศ. 2530 และ พ.ศ. 2533 ทั้งนี้ ทางหลวงสายนี้ได้รับการประกาศให้เป็นเส้นทางที่ต้องดำเนินการสร้างโดยเร่งด่วน ในสมัยที่ นายสมัคร สุนทรเวช ดำรงตำแหน่งเป็นรัฐมนตรีว่าการกระทรวงคมนาคมอีกด้วย
เขตการควบคุม
ทางหลวงแผ่นดินหมายเลข 1126 แบ่งเขตการควบคุมออกเป็น 3 ตอน ดังนี้
ความสำคัญ
ทางหลวงแผ่นดินหมายเลข 1126 เป็นทางหลวงสายสำคัญที่ใช้ในการเดินทางของประชาชนในเขตอำเภอป่าแดด อำเภอพาน และอำเภอจุน จังหวัดพะเยา
หมากรุก
หมากรุก เป็นเกมกระดานประเภทหนึ่งที่ลักษณะคือ ผู้เล่นสองฝ่ายเลือกเดินตัวหมากของฝ่ายตนเองบนกระดานที่กำหนด โดยตัวหมากแต่ละประเภทสามารถเลือกเดินได้ในรูปแบบที่แตกต่างกัน ผู้เล่นมีเป้าหมายคือการ "รุกจน" ตัวขุนของฝ่ายตรงข้าม (ทำให้ตัวขุนของอีกฝ่ายไม่สามารถเดินต่อไปได้) เกมหมากรุกทั่วโลกมีหลายชนิด โดยแต่ละชนิดใช้กระดาน ตัวหมาก และกติกาที่แตกต่างกัน เช่น หมากรุกไทย หมากรุกสากล หมากรุกจีน หมากรุกญี่ปุ่น หมากรุกเกาหลี เป็นต้น หมากรุกประเภทต่างๆ มีที่มาทางประวัติศาสตร์ร่วมกันจากเกมจตุรงค์ ซึ่งมีเล่นกันในอินเดียสมัยโบราณ
ประวัติ
การเล่นหมากรุกปรากฏในประเทศอินเดียมาหลายพันปี ชาวอินเดียอ้างว่าหมากรุกเกิดขึ้นเมื่อครั้งพระรามไปล้อมเมืองลงกา นางมณโฑเห็นทศกัณฐ์เป็นกังวลกับการสงคราม จึงได้นำกระบวนสงครามตั้งทำเป็นหมากรุกขึ้นให้ทศกัณฐ์เล่นแก้รำคาญ ชาวอินเดียเรียกหมากรุกว่า "จตุรงค์" เพราะเหตุที่นำกระบวรพล 4 เหล่าทำเป็นตัวหมากรุก คือ พลช้าง 1 พลม้า 1 พลเรือ 1 พลราบ (เบี้ย) 1 มีพระราชา (ขุน) เป็นจอมทัพ ตั้งเล่นบนแผ่นกระดานจัดขึ้นเป็นตาราง 64 ช่อง วิธีเล่นหมากรุกเดิมที่เรียกว่าจัตุรงค์นั้น ไม่เหมือนอย่างที่เล่นกันในปัจจุบัน มีอธิบายอยู่ในหนังสือมหาภารตะว่า เป็นตัวหมากรุก 4 ชุด แต้มสีต่างกัน สีแดงชุดหนึ่ง สีเขียวชุดหนึ่ง สีเหลืองชุดหนึ่ง สีดำชุดหนึ่ง ในชุดหนึ่งนั้น ตัวหมากรุกมีขุน 1 ตัว ช้าง (โคน) 1 ตัว ม้า 1 ตัว เรือ 1 ตัว เบี้ย 4 ตัว รวมเป็นหมากรุก 8 ตัว สมมติว่าเป็นกองทัพของประเทศหนึ่ง ชุดทางขวามือสมมติว่าอยู่ประเทศทางตะวันออก พวกทางซ้ายมือว่าอยู่ประเทศตะวันตก ชุดข้างบนอยู่ประเทศทางทิศเหนือ ชุดข้างล่างอยู่ประเทศทิศใต้ คนเล่น 4 คนต่างถือหมากรุกคนละชุด แต่การเล่นนั้น พวกที่อยู่ทแยงมุมกัน เป็นสัมพันธมิตรช่วยกันรบกับอีกฝ่ายหนึ่ง ลักษณะเดินตัวหมากรุกอย่างจัตุรงค์นั้น ขุน ม้า เบี้ย เดินอย่างกับหมากรุกที่เราเล่นกัน แต่ช้างเดินอย่างเราเดินเรือกันทุกวันนี้ (เรือในหมากรุกไทย) ส่วนเรือนั้นเดินทแยง (อย่างเม็ด) แต่ให้ข้ามตาใกล้เสีย 1 ตา (เหมือนกับการเดินของช้างในหมากรุกจีนที่ไม่มีการขัดขาเกิดขึ้น) แต่การที่จะเดินต้องใช้ทอดลูกบาศก์ ลูกบาศก์นั้นทำเป็นสี่เหลี่ยมแท่งยาวๆ มี 4 ด้าน 2 แต้มด้านหนึ่ง 3 แต้มด้านหนึ่ง 4 แต้มด้านหนึ่ง 5 แต้มด้านหนึ่ง คนเล่นจะทอดลูกบาศก์เวียนกันไป ถ้าทอดได้แต้ม 5 บังคับเดินขุนหรือเบี้ย ถ้าทอดได้แต้ม 4 ต้องเดินช้าง ถ้าทอดได้แต้ม 3 ต้องเดินม้า ถ้าทอดได้แต้ม 2 ต้องเดินเรือ ต่อมา ราว พ.ศ. 200 มีมหาอำมาตย์คนหนึ่งชื่อ สัสสะ ได้นำการเล่นจตุรงค์มาคิดดัดแปลงให้เล่นได้ 2 คน และเลิกวิธีทอดลูกบาศก์ ให้เดินแต้มโดยใช้ปัญญาความคิดเอาชนะกัน เช่นเดียวกับอุบายการสงคราม
กระบวนหมากรุกที่ว่ามหาอำมาตย์สัสสะคิดถวายใหม่นั้น คือรวมตัวหมากรุกซึ่งเดิมเป็น 4 พวกนั้นให้เป็นแต่ 2 พวก ตั้งเรียงฝ่ายละฟากกระดาน (เช่นเดียวกับหมากรุกที่เราเล่นกันทุกวันนี้) เมื่อจัดเป็นกระบวนเป็น 2 ฝ่าย จะมีพระราชาฝ่ายละ 2 องค์ไม่ได้ จึงลดขุนเสีย 1 ตัว คิดเป็นตัวมนตรี (เม็ด) ขึ้นมาแทน หมากรุกอย่างที่มหาอำมาตย์สัสสะคิดแก้ไขนี้ ต่อมาแพร่หลายไปถึงนานาประเทศ ชาวประเทศอื่นจึงได้คิดดัดแปลงแก้ไขตามนิยมกันในประเทศนั้นอีกชั้นหนึ่ง หมากรุกที่เล่นในนานาประเทศทุกวันนี้จึงผิดเพี้ยนกันไปบ้าง แต่เค้ามูลยังเป็นแบบเดียวกัน เพราะต้นแบบแผนได้มาจากอินเดียเช่นเดียวกัน
ยุทธพิชัย ชาญเลขา
ยุทธพิชัย ชาญเลขา เกิดเมื่อวันที่ 16 พฤศจิกายน พ.ศ. 2511 เป็นนักแสดง นักร้อง นักกีฬาเทควันโด และนักการเมืองชาวไทย
ประวัติ
ยุทธพิชัย จบมัธยมศึกษาจากโรงเรียนบดินทรเดชา (สิงห์ สิงหเสนี) จบอุดมศึกษาจากคณะครุศาสตร์ จุฬาลงกรณ์มหาวิทยาลัย เข้าสู่วงการบันเทิงโดยการเป็นตัวประกอบและนายแบบ เริ่มเป็นที่รู้จักจากงานแสดงโฆษณาเนสกาแฟ ต่อมามีผลงานการแสดงภาพยนตร์และละคร โดยมักจะรับบทนำและบทร้าย นอกจากนั้นยังเคยออกผลงานอัลบั้มเพลงชุด นายตัวดี สังกัดแกรมมี่
ด้านชีวิตส่วนตัว เคยสมรสกับจริญญา หาญณรงค์ อดีตรองนางสาวไทยปี 2532 มีบุตรด้วยกัน 3 คน แต่ต่อมามีคดีฟ้องร้องข้อหาทำร้ายร่างกายและทำให้เสียทรัพย์ต่อนางจริญญา
ยุทธพิชัยยังเป็นที่รู้จักดีจากการเป็นนักเทควันโดที่มีชื่อเสียง มีโรงเรียนสอนเทควันโดของตนเอง ชื่อเล่น "โดโด้" มาจากการเล่นเทควันโดจนเรียกติดปากมาตั้งแต่สมัยเรียนมหาวิทยาลัย เดิมชื่อเล่นว่า เอ๋  มีน้องสาวคือ แอม วรรณเลขา หรือ ณัฎฐา ชาญเลขา
ในปี พ.ศ. 2565 โดโด้ได้สมัครรับเลือกตั้งสมาชิกสภากรุงเทพมหานคร เขตวัฒนา ในนามกลุ่มรักษ์กรุงเทพของ พล.ต.อ.อัศวิน ขวัญเมือง และได้คะแนนเป็นลำดับที่ 5
จั่วเกิ่ว
จั่วเกิ่ว (Chùa Cầu) หรือ เกิ่วเหฺญิตบ๋าน (Cầu Nhật Bản; "สะพานญี่ปุ่น") เป็นสะพานเดินเท้าที่บนสะพานมีศาลเจ้าตั้งอยู่ สะพานตั้งอยู่ในโห่ยอาน จังหวัดกว๋างนาม ประเทศเวียดนาม สะพานมีความยาว 18 เมตร กว้าง 3 เมตร ปลายตอนเหนือของสะพานมีศาลเจ้าตั้งอยู่ โดยมีทางเข้าศาลอยู่กลางสะพาน
ศาลเจ้าบนจั่วเกิ่วประดับประดาอย่างวิจิตรด้วยสังคโลก ในศาลมีรูปปั้นลิงและสุนัข แทนปีที่เริ่มสร้างและปีนักษัตรที่สร้างเสร็จตามลำดับ  ในอดีต ศาลเจ้านี้บูชาเทพเจ้าเจิ๊น หวู และมีเทศกาลฉลองเป็นประจำทุกวันที่ 20 ของเดือน 7 ตามระบบจันทรคติ
ประวัติศาสตร์
ในศตวรรษที่ 16 มีวาณิชชาวญี่ปุ่นเริ่มมาตั้งรกรากในเมืองท่าโห่ยอาน ในปี 1593 วาณิชกลุ่มหนึ่งสร้างสะพานที่มีหลังคาคลุมข้ามคลอง สะพานสร้างเสร็จในปี 1595 และเป็นทางข้ามเชื่อมต่อชุมชนญี่ปุ่นกับชาวจีนที่อยู่อีกฝั่งหนึ่ง ในปี 1653 ชาวญี่ปุ่นในโห่ยอานสร้างศาลเจ้าบนสะพานเพื่อสงบปีศาจนามาซู (Namazu) ซึ่งเชื่อกันว่าทำให้เกิดแผ่นดินไหว
ในการเดินทางเยี่ยมเยียนโห่ยอานในปี 1719 เหงียน ฟุก จู ตั้งชื่อสะพานว่า ลายเหวียนเกี่ยว แปลว่า "สะพานที่ต้อนรับแขกจากไกลโพ้น" ตามปีที่ระบุบนหลังคาหรือบนจารึกที่หัวสะพาน สะพานได้รับการสร้างขึ้นใหม่ในปี 1817 แต่ไม่เป็นที่ทราบแน่ชัดว่าในการนั้นได้สร้างศาลเจ้าใหม่ด้วยหรือไม่ ศาลเจ้ามีบันทึกว่าสร้างใหม่ในปี 1817, 1865, 1915 และ 1986 ซึ่งตลอดทุกครั้งก็จะค่อย ๆ นำเอาองค์ประกอบสถาปัตยกรรมแบบจีนและเวียดนามเข้ามาใช้แทนที่องค์ประกอบแบบญี่ปุ่น
พ่อ
พ่อ เป็นบิดาหรือมารดาเพศชายผู้เลี้ยงบุตร ให้อสุจิผ่านเพศสัมพันธ์หรือบริจาคอสุจิซึ่งเจริญเป็นเด็ก และ/หรือ บริจาคเซลล์ร่างกายซึ่งทำให้เกิดโคลน บิดากำหนดเพศของบุตรผ่านเซลล์อสุจิซึ่งมีโครโมโซมเอ็กซ์ (หญิง) หรือวาย (ชาย)
เป็นคำที่ใช้เรียกผู้ให้กำเนิดที่เป็นผู้ชายเป็นส่วนมาก บางครั้งอาจจะใช้เรียก พระ เช่น หลวงพ่อ เป็นต้น หรือในศาสนาคริสต์จะเรียกบาทหลวงเช่น คุณพ่อ คนแต่ละเชื้อชาติจะขานเรียกพ่อไม่เหมือนกัน เช่น ภาษาไทย เรียก คุณพ่อ ภาษาอังกฤษ เรียก ฟาเธอร์ ภาษาจีน เรียก ป่าป๊า เป็นต้น
นกหกใหญ่
นกหกใหญ่ (blue-rumped parrot) เป็นนกในอันดับนกแก้ว เป็นสมาชิกเดียวในสกุล กระจายพันธุ์ในตอนใต้สุดของประเทศพม่า ไทย มาเลเซีย เกาะบอร์เนียว สุมาตราและเกาะใกล้เคียง เป็นนกแก้วขนาดเล็ก ประมาณ 18 ซม. ตัวสีเขียว มีสีแดงใต้ปีก ขอบขนปีกสีออกเหลือง ไหล่สีแดง สองเพศแตกต่างกัน ตัวเมียมีหัวสีเทา-น้ำตาล ตัวผู้มีหลังสีดำ จงอยปากบนสีแดง หัวและสะโพกสีฟ้า
มีสองสปีชีส์ย่อย:
ประเทศอิหร่านในเอเชียนเกมส์ 2006
ประเทศอิหร่าน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศอิหร่าน ส่งนักกีฬา 239 คน เพื่อแข่งขัน 25 กีฬา ผลการแข่งขันครั้งนี้ประเทศอิหร่านได้รับ 11 เหรียญทอง 15 เหรียญเงิน และ 22 เหรียญทองแดง รวมทั้งหมด 48 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ปอมปีย์
ไนอุส ปอมเปอุส มักนุส (Gnaeus Pompeius Magnus; ) รู้จักกันในนาม ปอมปีย์มหาบุรุษ (Pompey the Great; 29 กันยายน 106 ปีก่อน ค.ศ. – 28 กันยายน 48 ปีก่อน ค.ศ.) เป็นแม่ทัพระดับสูงและรัฐบุรุษชาวโรมัน ซึ่งการงานอาชีพของเขาได้เป็นส่วนสำคัญในการเปลี่ยนแปลงของโรมันจากสาธารณรัฐสู่จักรวรรดิ เขาเป็นพันธมิตรทางการเมืองในช่วงเวลานึงและต่อมาก็กลายเป็นคู่ปรับของจูเลียส ซีซาร์ สมาชิกของขุนนางสภาสูง ปอมปีย์ได้เข้ามาเป็นทหารในขณะที่ยังอยู่ในวัยหนุ่มและได้ก้าวหน้าในการดำรงตำแหน่งที่มีชื่อเสียงต่อจากเผด็จการ ซูลลา ในฐานะผู้บัญชาการทหารในสงครามกลางเมืองของซูลลา ด้วยความสำเร็จของเขาซึ่งได้รับฉายาว่า มักนุส – "มหาบุรุษ" ฉายานี้มาจากวีรบุรุษที่เป็นที่ชื่นชอบในวัยเด็กของปอมปีย์อย่างอเล็กซานเดอร์มหาราช ศัตรูของเขาได้มอบฉายาแก่เขาว่า adulescentulus carnifex ("หนุ่มนักฆ่าสัตว์") จากความโหดเหี้ยมของเขา ความสำเร็จของปอมปีย์ในฐานะแม่ทัพในขณะที่ยังอยู่ในวัยหนุ่มทำให้เขาได้ก้าวหน้าโดยทันทีในการเป็นกงสุลคนแรก โดยไม่ต้องเข้าร่วมประชุมแบบปกติของระบบเส้นทางแห่งเกียรติยศ (cursus honorum)(ซึ่งเป็นขั้นตอนที่จำเป็นในอาชีพทางการเมือง) เขาเป็นกงสุลมาถึงสามสมัยและเป็นที่เลื่องลือถึงการประกาศชัยชนะของโรมัน (Roman triumphs) ถึงสามครั้ง
ในปี 60 ก่อนคริสตกาล ปอมปีย์ได้ร่วมมือกับมาร์กุส ลิกินิอุส กรัสซุส และกาอิอุส ยูลิอุส ไกซาร์ (จูเลียส ซีซาร์) ในการเป็นพันธมิตรระหว่างการทหารและการเมืองอย่างไม่เป็นทางการ ที่เป็นที่รู้จักกันคือ คณะสามผู้นำที่หนึ่ง ซึ่งปอมปีย์ได้สมรสกับยูลิอา ลูกสาวของซีซาร์เพื่อช่วยให้ความปลอดภัย ภายหลังกรัสซุสและยูลิอาเสียชีวิต ปอมปีย์ได้เข้าข้างฝ่ายออปติเมตส์ ฝ่ายอนุรักษ์นิยมของวุฒิสภาโรมัน ปอมปีย์และซีซาร์ได้แย่งชิงกันเป็นผู้นำของรัฐโรมัน ซึ่งนำไปสู่สงครามกลางเมือง ในสงคราม ปอมปีย์ได้พบความปราชัยที่ยุทธการที่ฟาร์ซาลุสในปี 48 ก่อนคริสตกาล เขาได้ลี้ภัยไปอยู่ในอียิปต์ ซึ่งถูกลอบสังหารในเวลาต่อมา
อ้างอิง
-106
เกรียงยศ สุดลาภา
นายเกรียงยศ สุดลาภา สมาชิกสภาผู้แทนราษฎรแบบบัญชีรายชื่อ และนายทะเบียนสมาชิกพรรครวมไทยสร้างชาติ อดีตรองผู้ว่าราชการกรุงเทพมหานคร อดีตที่ปรึกษารัฐมนตรีช่วยว่าการกระทรวงมหาดไทย (ถาวร เสนเนียม) อดีตรองโฆษกกรุงเทพมหานคร ในสมัยนายอภิรักษ์ โกษะโยธินเป็นผู้ว่าราชการกรุงเทพมหานคร และหลังจากรัฐประหารในประเทศไทยในปี พ.ศ. 2557 เกรียงยศ ได้รับการแต่งตั้งให้ดำรงตำแหน่งสมาชิกสภาขับเคลื่อนการปฏิรูปประเทศ (สปท) โดยแต่งตั้งให้เป็นโฆษกคณะกรรมาธิการดูแลทางด้านการปกครองส่วนท้องถิ่น
ปอมปีย์
อ้างอิง
-48
เกรียงยศ สุดลาภา
ประวัติ
นายเกรียงยศ สุดลาภา เกิดเมื่อวันที่ เป็นบุตรของนายเชาวน์วัศ สุดลาภา อดีตผู้ว่าราชการกรุงเทพมหานครคนที่ 7 และอดีตรัฐมนตรีช่วยว่าการกระทรวงมหาดไทย และด้านครอบครัวเกรียงยศ สุดลาภา มีบุตรชาย 2 คน คือ นายพศุตม์ สุดลาภา และเด็กชายณภดล สุดลาภา
นายเกรียงยศ สุดลาภา เรียนจบการศึกษาระดับชั้นประถมที่โรงเรียนเซนต์คาเบรียล ระดับมัธยมที่โรงเรียนเซนต์คาเบรียล กทม.และ โรงเรียนเตรียมอุดมศึกษา กทม. และจากนั้นเดินทางไปศึกษาต่อจนจบปริญญาตรี Catholic Central High School, Grand Rapids, Michigan ประเทศสหรัฐอเมริกา และจบระดับปริญญาโทด้าน Art and Media management ที่ Columbia College Chicago เมืองชิคาโก สหรัฐอเมริกา และกลับมาศึกษาต่อในระดับปริญญาโทเพิ่มอีก คือปริญญาโทรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ คณะรัฐประศาสน์ศาสน์ เมื่อปี พ.ศ. 2544
งานการเมือง
นายเกรียงยศ สุดลาภา เข้าเวทีการเมืองครั้งแรกโดยการได้รับการแต่งตั้งให้เป็น รองโฆษกกรุงเทพมหานคร (ดูแลด้านกิจการกรุงเทพมหานคร) ในสมัยนายอภิรักษ์ โกษะโยธิน เป็นผู้ว่าราชการกรุงเทพมหานคร และเคยสมัครสมาชิกสภาผู้แทนราษฎร ระบบบัญชีรายชื่อ พรรคประชาธิปัตย์ และสมัครสมาชิกสภาผู้แทนราษฎร ระบบแบ่งเขตในเขตเลือกตั้งที่ 6 กรุงเทพมหานคร สังกัดพรรคประชาธิปัตย์ แต่ได้เพียงลำดับที่ 4 และได้ลงเลือกตั้งระบบบัญชีรายชื่อในนามพรรคประชาธิปัตย์อีกครั้งในปีพ.ศ. 2554 อยู่ในลำดับที่ 68
ในปี พ.ศ. 2551 ได้รับการแต่งตั้งให้เป็นที่ปรึกษารัฐมนตรีช่วยว่าการกระทรวงมหาดไทย ในรัฐบาลของนายอภิสิทธิ์ เวชชาชีวะ
นายเกรียงยศ สุดลาภา เป็นผู้หนึ่งที่ได้รับการเสนอชื่อให้ลงสมัครรับเลือกตั้งซ่อมแทนนายทิวา เงินยวง ในการเลือกตั้งซ่อม เดือนกรกฎาคม พ.ศ. 2553 แต่สุดท้ายพรรคประชาธิปัตย์ มีมติให้นายพนิช วิกิตเศรษฐ์ เป็นตัวแทนลงสมัครรับเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ สังกัดพรรคประชาธิปัตย์ แต่ไม่ได้รับเลือกตั้ง และในวันที่ 5 ตุลาคม พ.ศ. 2558 นายเกรียงยศ สุดลาภา ได้รับการแต่งตั้งโดย คสช.ให้ดำรงตำแหน่งสมาชิกสภาขับเคลื่อนการปฏิรูปประเทศ(สปท.) และดำรงตำแหน่งโฆษกคณะกรรมาธิการ (กมธ)ให้ดูแลทางด้านการปกครองท้องถิ่นในสภาขับเคลื่อนการปฏิรูปประเทศ(สปท) และในวันที่ 27 มิถุนายน พ.ศ. 2561 ได้รับการแต่งตั้งให้ดำรงตำแหน่ง รองผู้ว่าราชการกรุงเทพมหานครโดยพลตำรวจเอก อัศวิน ขวัญเมือง ผู้ว่าราชการกรุงเทพมหานคร เป็นผู้แต่งตั้งให้มีผลตั้งแต่วันที่ 1 กรกฎาคม พ.ศ. 2561 กำกับดูแลสำนักการศึกษา สำนักวัฒนธรรม กีฬาและท่องเที่ยว สำนักยุทธศาสตร์และประเมินผล สำนักงานการต่างประเทศ สำนักพัฒนาข้าราชการกรุงเทพมหานคร สำนักการคลัง ของกรุงเทพมหานคร
นายเกรียงยศ ย้ายไปร่วมงานกับพรรครวมไทยสร้างชาติ และได้รับเลือกตั้งให้เป็นนายทะเบียนพรรครวมไทยสร้างชาติ ในการประชุมใหญ่วิสามัญ พรรครวมไทยสร้างชาติ เมื่อวันที่ 3 สิงหาคม 2565
เอนนิโอ มอร์ริโคเน
เอนนิโอ มอร์ริโคเน (Ennio Marricone) นักประพันธ์เพลงชาวอิตาลี มีชื่อเสียงในฐานะผู้แต่งดนตรีประกอบภาพยนตร์ และรายการโทรทัศน์มากกว่า 500 เรื่อง ตลอดอายุการทำงาน 50 ปี ได้รับรางวัลบาฟตา 5 ครั้ง ได้รับการเสนอชื่อเข้าชิงรางวัลออสการ์ 5 ครั้ง และได้รับรางวัลเกียรติยศในงานประกาศผลรางวัลออสการ์ ครั้งที่ 79 ประจำปี 2006
ผลงานของเอนนิโอ มอร์ริโคเนที่มีชื่อเสียง ได้แก่ดนตรีประกอบภาพยนตร์ชุดคาวบอยตะวันตกของเซอร์จิโอ เลโอน A Fistful of Dollars (1964), For a Few Dollars More (1965), The Good, the Bad and the Ugly (1966), Once Upon a Time in the West (1968), The Great Silence (1968), My Name Is Nobody (1973) รวมไปถึง Once Upon a Time in America (1984) ภาพยนตร์หลายเรื่องของจูเซปเป ทอร์นาทอเร (Nuovo Cinema Paradiso (1988), L'uomo delle stelle (1995), La leggenda del pianista sull'oceano (1998) และ Malèna (2000)) ภาพยนตร์หลายเรื่องของไบรอัน เดอ ปาลมา (The Untouchables (1987), Casualties of War (1989), Mission to Mars (2000)) ภาพยนตร์ของโรแลนด์ จอฟเฟ (The Mission (1986), Fat Man and Little Boy (1989), City of Joy (1992))
แหล่งข้อมูลอื่น
19282020
เพลงสรรเสริญสาธารณรัฐคาบาร์ดีโน-บัลคาเรีย
เพลงสรรเสริญสาธารณรัฐคาบาร์ดีโน-บัลคาเรีย (ГимнКабардино-Балкарии, Gimn Kabardino-Balkarii; คาบาร์เดียน: Къэбэрдей-БалъкъэрРеспубликэиКъэралОрэдыр, Qəbərdey-Batlqər Respublikə i Qəral Orədır; ภาษาคาราไช-บัลคาร์: Къабарты-МалкъарРеспубликаны Гимни) เป็นเพลงประจำสาธารณรัฐคาบาร์ดีโน-บัลคาเรีย แห่งประเทศรัสเซีย เนื้อร้องและทำนองประพันธ์โดย Khasan Kardanov ถูกนำไปใช้ในปี ค.ศ. 1992
ปลาเก๋าแดง
ปลาเก๋าแดง (Blacktip grouper, Red-banded grouper; ) ปลาทะเลชนิดหนึ่ง ในวงศ์ปลากะรัง (Serranidae)
มีรูปร่างค่อนข้างยาวเรียว แบนข้าง หัวโต จะงอยปากสั้น นัยน์ตาโต ปากกว้างและเฉียงขึ้นเล็กน้อย ฟันซึ่งมีอยู่ตรงขากรรไกรบนและล่างมีลักษณะเป็นเขี้ยวยาวและคม ครีบหลังยาว ส่วนที่เป็นก้านครีบแข็งยาวกว่าส่วนที่เป็นก้านครีบฝอย ส่วนหน้าของครีบก้นมีก้านแข็งเป็นหนามแหลม ครีบหางมนกลม มีจุดเด่น คือ มีทั้งสีแดงสด, สีชมพูอ่อน และน้ำตาลปนแดง ขึ้นอยู่สภาพแวดล้อมและขนาดของปลา ข้างตัวมีแถบสีแดงปนน้ำตาล 5 แถบ ขอบครีบหลังที่เป็นก้านครีบแข็งมีสีแดงปนน้ำตาล เกล็ดเล็กละเอียด
มีขนาดตั้งแต่ 15-40 เซนติเมตร พบกระจายพันธุ์ตามแนวปะการังและกองหินใต้น้ำ ตั้งแต่แอฟริกาใต้, ทะเลแดง จนถึงทะเลอันดามัน, อ่าวไทย, คาบสมุทรเกาหลี และออสเตรเลีย
เป็นปลาที่มีรสชาติดี นิยมใช้ในการบริโภค
สถาบันอุดมศึกษาของรัฐ
สถาบันอุดมศึกษาของรัฐ หรือ มหาวิทยาลัยรัฐ คือ สถาบันอุดมศึกษาที่ได้รับอุดหนุนงบประมาณส่วนใหญ่จากรัฐ โดยผ่านรัฐบาลกลางหรือรัฐบาลท้องถิ่น
ในประเทศไทย หมายถึงสถาบันอุดมศึกษาในสังกัดกระทรวงการอุดมศึกษา วิทยาศาสตร์ วิจัยและนวัตกรรม (เดิมคือ ทบวงมหาวิทยาลัย) ประกอบด้วยทั้ง มหาวิทยาลัยจำกัดรับในระบบราชการ มหาวิทยาลัยจำกัดรับนอกระบบราชการ (สถาบันอุดมศึกษาในกำกับของรัฐบาล) เช่น มหาวิทยาลัยมหิดล จุฬาลงกรณ์มหาวิทยาลัย มหาวิทยาลัยเทคโนโลยีพระจอมเกล้าธนบุรี มหาวิทยาลัยเชียงใหม่ มหาวิทยาลัยเทคโนโลยีสุรนารี และมหาวิทยาลัยไม่จำกัดรับ ได้แก่ มหาวิทยาลัยรามคำแหง และมหาวิทยาลัยสุโขทัยธรรมาธิราช
ในสหรัฐอเมริกา วิธีการสมัครเข้าเรียนใน มหาวิทยาลัยรัฐและมหาวิทยาลัยเอกชน ไม่แตกต่างกัน สิ่งที่แตกต่างกันอย่างเห็นได้ชัดคือค่าเรียน ชื่อเรียกอย่างไม่เป็นทางการของกลุ่มมหาวิทยาลัยรัฐชั้นนำในสหรัฐอเมริกาคือ พับลิกไอวี โดยเปรียบเทียบกับ ไอวีลีก ซึ่งเป็นกลุ่มมหาวิทยาลัยเอกชนชั้นนำ
ในสหราชอาณาจักร สถาบันอุดมศึกษาเกือบทั้งหมดเป็นมหาวิทยาลัยรัฐ ยกเว้นเพียงแห่งเดียว คือมหาวิทยาลัยบักกิงแฮม
ปลาจีดอินเดีย
ปลาจีดอินเดีย หรือที่นิยมเรียกกันสั้น ๆ ว่า ปลาจีด (Stinger catfish, Airsac catfish) ปลาน้ำจืดในอันดับปลาหนัง (Siluriformes) ชนิดหนึ่ง มีชื่อวิทยาศาสตร์ว่า Heteropneustes fossilis ในวงศ์ Heteropneustidae
จัดเป็นหนึ่งในชนิดที่อยู่ในสกุล Heteropneustes ซึ่งมีพบขณะนี้เพียง 2 ชนิดเท่านั้น (อีกชนิดหนึ่งนั้นคือ H. kemratensis)
มีรูปร่างทั่วไปคล้ายปลาจีดชนิด H. kemratensis เพียงแต่ปลาจีดชนิดนี้ จะมีแถบสีขาวจางบนข้างลำตัวข้างละ 1-2 แถบตามความยาวลำตัว ซึ่งดูแล้วจะมีสีคล้ำกว่า  ซึ่งทั้ง  2 ชนิดนี้มีขนาดเมื่อโตเต็มที่ประมาณ 1 ฟุต และมีน้ำหนักประมาณ 60-120 กรัม
นอกจากนี้แล้วยังสามารถพบได้กว้างขวางกว่า กล่าวคือ พบได้แต่ตั้งแต่อินเดีย, พม่า, ศรีลังกา จนถึงกลุ่มประเทศอินโดจีน รวมถึงในลุ่มน้ำเจ้าพระยา, ลุ่มน้ำน่าน และลุ่มน้ำโขง ในประเทศไทย
ปลาจีด นิยมเลี้ยงกันเป็นปลาเศรษฐกิจในภาคใต้ของไทย โดยมีชื่อเรียกในภาษาใต้ว่า "ปลาเมง" และยังนิยมเลี้ยงเป็นปลาสวยงามอีกด้วย
ขาลิสถาน
ขาลิสถาน (Khalistan ; อักษรคุรมุขี: ਖਾਲਿਸਤਾਨ ; อักษรชาห์มุขี: ًًخالستان) หมายถึงดินแดนแห่งความบริสุทธิ์ เป็นชื่อของดินแดนที่ต้องการก่อตั้งเป็นรัฐชาติ นำโดยชัคชิต สิงห์ เฉาหัน ผู้นำของสาธารณรัฐสิกข์ขาลิสถาน เป็นความต้องการรวมจังหวัดปัญจาบของปากีสถาน เข้ากับรัฐปัญจาบของอินเดีย และรวมผู้พูดภาษาปัญจาบทั้งหมดให้เป็นเอกภาพ การต่อสู้เพื่อก่อตั้งรัฐนี้นำโดยขบวนการขาลิสถาน ซึ่งเป็นขบวนการที่สำคัญของชาวสิกข์ในอินเดีย
ประวัติศาสตร์
ในช่วง พ.ศ. 2513 – 2523 ขบวนการเริ่มต่อสู้เพื่อก่อตั้งรัฐสิกข์ชื่อขาลิสถานแต่ได้รับการสนับสนุนจากประชาชนน้อยเพราะชาวสิกข์ส่วนใหญ่ไม่ได้ต้องการจัดตั้งรัฐสิกข์ต่างหาก
ภูมิศาสตร์
ดินแดนที่จะจัดตั้งเป็นรัฐขาลิสถานประกอบด้วยจังหวัดปัญจาบของปากีสถาน รัฐปัญจาบของอินเดีย และบางส่วนของรัฐข้างเคียงคือรัฐหรยาณาและรัฐหิมาจัลประเทศ
บทเพลงสี่ฤดู
บทเพลงสี่ฤดู (Le quattro stagioni; The Four Seasons) เป็นชุดไวโอลินคอนแชร์โต 4 ชิ้นที่แต่งโดย อันโตนีโอ วีวัลดี เมื่อปี ค.ศ. 1723 จัดเป็นงานดนตรีชิ้นหนึ่งที่ได้รับความนิยมจากยุคบาโรค
คอนแชร์โตชุดนี้ออกเผยแพร่เป็นครั้งแรกเมื่อปี ค.ศ. 1725 เป็นส่วนหนึ่งของชุดคอนแชร์โต 12 ชิ้น โอปุสที่ 8 ของวิวาลดี ใช้ชื่อว่า Il cimento dell'armonia e dell'inventione (The Contest between Harmony and Invention) ได้แก่
ทั้งนี้ เฉพาะคอนแชร์โต 4 ชิ้นแรกของวีวัลดี ได้ตั้งชื่อตามฤดูกาลทั้งสี่ คือ ฤดูใบไม้ผลิ ฤดูร้อน ฤดูใบไม้ร่วง และฤดูหนาว แต่ละฤดูได้แบ่งออกเป็น 3 มูฟเมนต์ ดังนี้
La Primavera (ฤดูใบไม้ผลิ)
La Salutan gl' Augei con lieto canto,
Con dolce mormorio Scorrono intanto:
Vengon' coprendo l' aer di nero amanto
E Lampi, e tuoni ad annuntiarla eletti
Indi tacendo questi, gl' Augelletti;
Tornan' di nuovo al lor canoro incanto:
E quindi sul fiorito ameno prato
Al caro mormorio di fronde e piante
Dorme 'l Caprar col fido can' à lato.
Di pastoral Zampogna al suon festante
Danzan Ninfe e Pastor nel tetto amato
Di primavera all' apparir brillante.
L'Estate (ฤดูร้อน)
Sotto dura Staggion dal Sole accesa
Langue l' huom, langue 'l gregge, ed arde il Pino;
Scioglie il Cucco la Voce, e tosto intesa
Canta la Tortorella e 'l gardelino.
Zeffiro dolce Spira, mà contesa
Muove Borea improviso al Suo vicino;
E piange il Pastorel, perche sospesa
Toglie alle membra lasse il Suo riposo
Il timore de' Lampi, e tuoni fieri
E de mosche, e mossoni il Stuol furioso!
Ah che pur troppo i Suo timor Son veri
ปราโต
ปราโต (Prato) เป็นนครและเทศบาลในแคว้นตอสคานา เมืองหลักของจังหวัดปราโต ประเทศอิตาลี เมืองตั้งอยู่ตีนเขาของมอนเตเรตายา ที่ระดับความสูง 768 m ระดับต่ำสุดของเทศบาลคือ 32 m ใกล้กับกัสซีเนดีตาโวลา และจุดสูงสุดของมอนเตกันตากริลโลที่ความสูง 818 m มีแม่น้ำบีเซนซีโอ แควแม่น้ำอาร์โน ไหลผ่านเมืองนี้
บทเพลงสี่ฤดู
L'Estate (ฤดูร้อน)
Tuona e fulmina il Ciel e grandioso
ปราโต
ประชากรมีเมืองมีมากกว่า 193,000 คน ปราโตเป็นเมืองใหญ่เป็นอันดับ 2 ของแคว้นตอสคานา และเป็นเมืองใหญ่อันดับ 3 ของอิตาลีกลาง เป็นรองกรุงโรมและฟลอเรนซ์
บทเพลงสี่ฤดู
L'Estate (ฤดูร้อน)
Tronca il capo alle Spiche e a' grani alteri.
L'Autunno (ฤดูใบไม้ร่วง)
Celebra il Vilanel con balli e Canti
ปราโต
บิสกอตตี อาหารประเภทขนมปังกรอบ คิดค้นที่เมืองแห่งนี้ในช่วงยุคกลาง
บทเพลงสี่ฤดู
L'Autunno (ฤดูใบไม้ร่วง)
Del felice raccolto il bel piacere
E del liquor de Bacco accesi tanti
Finiscono col Sonno il lor godere
Fà ch' ogn' uno tralasci e balli e canti
L' aria che temperata dà piacere,
E la Staggion ch' invita tanti e tanti
D' un dolcissimo Sonno al bel godere.
I cacciator alla nov' alba à caccia
Con corni, Schioppi, e canni escono fuore
Fugge la belua, e Seguono la traccia;
De' Schioppi e canni, ferita minaccia
Languida di fuggir, mà oppressa muore.
L'Inverno (ฤดูหนาว)
Aggiacciato tremar trà nevi algenti
Al Severo Spirar d' orrido Vento,
Correr battendo i piedi ogni momento;
E pel Soverchio gel batter i denti;
Passar al foco i di quieti e contenti
Mentre la pioggia fuor bagna ben cento
Caminar Sopra il giaccio, e à passo lento
Per timor di cader gersene intenti;
Gir forte Sdruzziolar, cader à terra
Di nuove ir Sopra 'l giaccio e correr forte
Sin ch' il giaccio si rompe, e si disserra;
Sentir uscir dalle ferrate porte
Sirocco Borea, e tutti i Venti in guerra
Quest' é 'l verno, mà tal, che gioia apporte.
บทเพลงสี่ฤดู
พรรคราษฎร (พ.ศ. 2529)
พรรคราษฎร ชื่อเดิม พรรคสหชาติ ก่อตั้งขึ้นเป็นพรรคการเมือง ในปี พ.ศ. 2525 โดยมี ดร.พัฒนา พยัคฆนิธิ เป็นหัวหน้าพรรคคนแรก และมีนายนิพนธ์ ช่อชัยทรัพย์ เป็นเลขาธิการพรรค
ประวัติ
ต่อมาในปี พ.ศ. 2529 ได้เปลี่ยนชื่อพรรคจากเดิมเป็น "พรรคราษฎร" โดยมีพลเอก เทียนชัย สิริสัมพันธ์ เป็นหัวหน้าพรรค มีรองหัวหน้าพรรค 5 คน ได้แก่ ดร.พัฒนา พยัคฆนิธิ นายวิเชียร จันทาภากุล พลเอก กาจบัณฑิต โชติกญาณ นายนิพนธ์ ศศิธร และนายไพฑูรย์ เครือแก้ว ณ ลำพูน และมีพลเอกมานะ รัตนโกเศศ เป็นเลขาธิการพรรค
ในการเลือกตั้ง พ.ศ. 2538 พรรคราษฎร ไม่ส่งผู้สมัคร ส.ส. จึงต้องถูกยุบพรรคตามคำสั่งศาลฎีกา ที่ 5041/2539 เมื่อวันที่ 7 สิงหาคม พ.ศ. 2539
การเลือกตั้ง พ.ศ. 2529
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคราษฎร ได้รับเลือกตั้งมีสมาชิกสภาผู้แทนราษฎร จำนวน 20 คน ยกเว้นในเขตกรุงเทพมหานคร และเขตภาคใต้ ภายหลังการเลือกตั้ง พรรคประชาธิปัตย์ 99 เสียง พรรคชาติไทย 64 เสียง พรรคกิจสังคม 51 เสียง และพรรคราษฎร 20 เสียง โดยเสียงทั้งหมดในสภาผู้แทนราษฎรมีทั้งหมด 347 เสียง ได้มีมติสนับสนุนพลเอก เปรม ติณสูลานนท์ เป็นนายกรัฐมนตรีต่ออีกสมัย โดยในส่วนของพรรคราษฎร มีรัฐมนตรีในสังกัดของพรรค จำนวน 3 คน คือ พลเอก เทียนชัย สิริสัมพันธ์ รองนายกรัฐมนตรี เฉลียว วัชรพุกก์ รัฐมนตรีช่วยว่าการกระทรวงมหาดไทย และ พลเอก มานะ รัตนโกเศศ รัฐมนตรีช่วยว่าการกระทรวงศึกษาธิการ
การเลือกตั้ง พ.ศ. 2531
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 พรรคราษฎร ได้รับเลือกตั้งมีสมาชิกสภาผู้แทนราษฎร จำนวน 21 คน โดยได้รับเลือกตั้งในเฉพาะพื้นที่ภาคกลาง ภาคเหนือ และภาคอีสานเท่านั้น และในการจัดตั้งรัฐบาลหลังการเลือกตั้งครั้งนี้ พรรคราษฎรได้เข้าร่วมรัฐบาลกับพรรคชาติไทย โดยมีพลตรี ชาติชาย ชุณหะวัณ เป็นนายกรัฐมนตรี โดยในส่วนของพรรคราษฎร มีรัฐมนตรีในสังกัดของพรรค จำนวน 4 คน คือ พลเอก เทียนชัย สิริสัมพันธ์ เป็นรองนายกรัฐมนตรี ไพฑูรย์ แก้วทอง เป็นรัฐมนตรีช่วยว่าการกระทรวงอุตสาหกรรม วัฒนา อัศวเหม เป็นรัฐมนตรีช่วยว่าการกระทรวงมหาดไทย และพลเอก มานะ รัตนโกเศศ เป็นรัฐมนตรีว่าการกระทรวงศึกษาธิการ กระทั่งในปี พ.ศ. 2533 นายกรัฐมนตรีประกาศลาออกจากตำแหน่ง
ในคณะรัฐมนตรีชุดต่อมา พรรคราษฎร ได้เข้าร่วมรัฐบาลของพรรคชาติไทย โดยมีสมาชิกพรรคได้รับตำแหน่งรัฐมนตรี คือ พลเอก มานะ รัตนโกเศศ รองนายกรัฐมนตรี วัฒนา อัศวเหม รัฐมนตรีช่วยว่าการกระทรวงมหาดไทย พลเอก เทียนชัย สิริสัมพันธ์ รัฐมนตรีว่าการกระทรวงศึกษาธิการ และ บุญถึง ผลพานิชย์ รัฐมนตรีช่วยว่าการกระทรวงศึกษาธิการ
การเลือกตั้ง เดือนมีนาคม พ.ศ. 2535
ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 พรรคราษฎร ได้รับเลือกตั้งมีสมาชิกสภาผู้แทนราษฎร จำนวน 4 คน คือ พลเอก มานะ รัตนโกเศศ ชัยภักดิ์ ศิริวัฒน์ สุรพล เลี้ยงบำรุง และ ร้อยเอก เอนก นาวาพานิช หลังการเลือกตั้งได้เข้าร่วมรัฐบาลของพรรคสามัคคีธรรม ซึ่งสนับสนุนพลเอก สุจินดา คราประยูร เป็นนายกรัฐมนตรี โดย ชัยภักดิ์ ศิริวัฒน์ ได้รับตำแหน่งรัฐมนตรีประจำสำนักนายกรัฐมนตรี
โอ บอง แปง
โอ บอง แปง (Au Bon Pain) เป็นร้านอาหาร/คาเฟ่ ประเภท เบเกอรี่ และเครื่องดื่ม ก่อตั้งโดย หลุยส์ เคน ในปี 1978 ในสหรัฐ ด้วยแนวคิดที่ต้องการทำเบเกอรี่สำหรับคนทำงาน นักเรียน นักท่องเที่ยว หรือคนที่เดินทางผ่านไปผ่านมาได้เข้ามานั่งพักหรือพบปะพูดคุย เน้นทั้งอาหาร กาแฟ และน้ำผลไม้ไปพร้อมๆกัน จากนั้นก็ขยายสาขาไปทั่วสหรัฐ และจัดตั้งเป็นบริษัท ABP Corporation
สำหรับในประเทศไทย เริ่มเข้ามาเปิดสาขาในไทยเมื่อปี 1997 โดยในปี 2007 มีจำนวนสาขา 36 สาขาทั้งในศูนย์การค้าและโรงพยาบาล เป็นที่สองรองจากในสหรัฐที่มีกว่า 200 สาขา และรองจากประเทศไทยคือไต้หวันและเกาหลีใต้ซึ่งมีเพียง 4 และ 3 สาขาเท่านั้น
สัดส่วนประเภทยอดขายของโอ บอง แปง (by category) จากทั้งหมด 36 สาขา ในประเทศไทย (ข้อมูล กันยายน 2550) เครื่องดื่ม 35%, แซนด์วิช 25%, เบเกอรี 20%, สลัด 7% และซุป 3%
ยูนิซัน (วิดีโอ)
ยูนิซัน (Unison) เป็นวิดีโอแรกของเซลีน ดิออน ในรูปแบบ วิดีโอ ออกจำหน่าย 2 กรกฎาคม พ.ศ. 2534 ซึ่งรวมสื่อวิดิทัศน์เพลงในอัลบั้มภาษาอังกฤษแรกของเธอ ยูนิซัน "Unison" (ปี พ.ศ. 2533) เป็นการรวบรวมสื่อวิดิทัศน์ของเธออย่าง " Calling You","Where Does My Heart Beat Now รวมไปถึงส่วนพิเศษของเซลีน ดิออน ที่บ้านของเธอ
3 วิดีโอ: "Délivre-moi," "Have a Heart," และ "Calling You"บันทึกภาพขณะทัวร์คอนเสิร์ต Unison ใน Winter Garden Theatre, Toronto, ประเทศแคนาดา
ในสหรัฐอเมริกา "(If There Was) Any Other Way" ปี พ.ศ. 2534 รวมอยู่ด้วย ในแคนาดา ฉบับแคนาดา ปี พ.ศ. 2533
"ยูนิซัน" ได้รับการรับรองสถานะทองคำ ในแคนาดาสำหรับยอดขายกว่า 50,000 แผ่น
หลวงพ่อโต วัดป่าเลไลยก์
หลวงพ่อโตวัดป่าเลไลยก์ เป็นพระพุทธรูปคู่บ้านคู่เมืองสุพรรณมาแต่โบราณกาล ตามพงศาวดารเหนือกล่าวว่า พระเจ้ากาแตโปรดให้บูรณะวัดป่าเลไลยก์ เมื่อ พ.ศ. 1724 แสดงว่าแสดงว่าวัดนี้ได้สร้างมาแล้วก่อนหน้านั้น
องค์พระประดิษฐานอยู่ในวิหารที่สูงใหญ่ มองเห็นเด่นแต่ไกล เป็นพระพุทธรูปปูนปั้นปิดทองปางป่าเลไลยก์ขนาดใหญ่สูง 23 เมตรเศษ สร้างตามแบบศิลปอู่ทองรุ่นที่สอง ซึ่งเป็นศิลปะฝีมือสกุลช่างอู่ทองแท้ ๆ เดิมทีองค์พระประดิษฐานอยู่กลางแจ้ง พระหัตถ์ขวาหัก ช่างได้สร้างวิหารครอบ โดยให้ผนังวิหารชิดกับพระหัตถ์ขวา ส่วนทางพระหัตถ์ซ้ายให้มีที่ว่าง ด้านหลังองค์พระสร้างชิดกับผนังวิหารทำให้แข็งแรง นับเป็นความชาญฉลาดของช่างเป็นอย่างยิ่ง
มีผู้สันนิษฐานว่า เดิมเป็นพระพุทธรูปปางปฐมเทศนา ประทับนั่งอยู่กลางแจ้ง พระกรทั้งสองข้างหักหายไป ผู้ที่มาบูรณใหม่ได้ทำเป็นปางป่าเลไลยก์ตามที่นิยมกันในสมัยหลัง ลักษณะประทับนั่งห้อยพระบาท พระหัตถ์ซ้ายวางคว่ำบนพระชานุข้างซ้าย พระหัตถ์ขวาวางหงายบนพระชานุข้างขวาในท่าทรงรับของถวาย พระวิหารที่สร้างครอบองค์พระ สร้างในรัชสมัยพระบาทสมเด็จพระจอมเกล้าเจ้าอยู่หัว จะเห็นว่าที่หน้าบันของพระวิหาร มีพระราชลัญจกรประจำพระองค์ คือเป็นรูปพระมหามงกุฎอยู่ระหว่างฉัตรคู่ปรากฏอยู่
วัดป่าเลไลยก์เป็นที่คุ้นของคนทั่วไป เนื่องจากปรากฏอยู่ในวรรณคดีเรื่องขุนช้างขุนแผน ขุนแผนเมื่อเยาวัยได้มาบวชเรียนที่วัดนี้ในชื่อว่าเณรแก้ว ความสำคัญของวัดป่าเลไลยก์ตามที่พรรณนาไว้ใน เสภาเรื่องขุนช้างขุนแผน ตอนหนึ่งมีดังนี้
งานเทศกาลนมัสการหลวงพ่อโตวัดป่าเลไลยก์ มีปีละสองครั้ง คือในวันขึ้น 5-9 ค่ำ เดือน 5 และเดือน 12
กรมทหารพรานที่ 46
กรมทหารพรานที่ 46 (อักษรย่อ: กรม ทพ. 46; 46th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดนราธิวาส ดูแลอำเภอรือเสาะ ซึ่งมีกองบัญชาการอยู่ที่พระตำหนักทักษิณราชนิเวศน์ อำเภอเมืองนราธิวาส จังหวัดนราธิวาส และมีผู้บังคับการคนปัจจุบันคือพันเอก ทรงเดช สุกนุ้ย
นอกจากนี้ กรมทหารพรานที่ 46 ยังได้จัดตั้งหน่วยสุนัขทหาร เพื่อช่วยตรวจค้นวัตถุระเบิด และดมกลิ่นแกะรอย
เหตุการณ์สำคัญ
กรมทหารพรานที่ 46 ได้รับการจัดตั้งเมื่อวันที่ 1 สิงหาคม พ.ศ. 2550 ซึ่งเดิมมี 1 กองบังคับการกรม และ 12 กองร้อยทหารพราน ต่อมา ในวันที่ 5 สิงหาคม พ.ศ. 2551 ได้จัดตั้งเพิ่มเป็น 16 กองร้อยทหารพราน
กรมทหารพรานที่ 46 มีที่ตั้งหน่วยปกติอยู่ที่ตำบลกะลุวอเหนือ อำเภอเมืองนราธิวาส จังหวัดนราธิวาส ด้วยเนื้อที่ 150 ไร่ โดยเริ่มก่อสร้างเมื่อวันที่ 4 กรกฎาคม พ.ศ. 2552 และแล้วเสร็จเมื่อวันที่ 1 ตุลาคม พ.ศ. 2554
ในวันที่ 11 มกราคม พ.ศ. 2554 สิบโท ศักดา พรรณา สังกัดกรมทหารพรานที่ 46 ผู้เป็นอดีตนักคาราเต้ทีมชาติไทย ถูกยิงเสียชีวิตขณะปฏิบัติหน้าที่
วันที่ 5 พฤศจิกายน พ.ศ. 2560 พระเกจิคณาจารย์จากทั่วสารทิศ ได้เดินทางมาร่วมพิธีพุทธาภิเษก ที่วัดเขาลังพัฒนา อำเภอโคกสำโรง จังหวัดลพบุรี ในการหล่อพระบรมรูปจำลองสมเด็จพระนเรศวรมหาราช (พระองค์ดำ) สูง 5 เมตร เพื่อส่งมอบให้แก่กรมทหารพรานที่ 46 ไปประดิษฐานให้ทหารและเจ้าหน้าที่ได้สักการะบูชา
ส่วนวันที่ 10 กุมภาพันธ์ พ.ศ. 2561 ชาโน แพมเบอร์เกอร์ นักแสดงลูกครึ่งไทย–เยอรมัน ได้เข้าเป็นอาสาสมัครทหารพราน ประจำปี 2561
วันที่ 2 มีนาคม พ.ศ. 2562 หน่วยเฉพาะกิจกรมทหารพรานที่ 46 ได้พบกับคนร้ายประมาณ 4–5 คน ที่บริเวณเชิงเขาในตำบลลาโละ อำเภอรือเสาะ จังหวัดนราธิวาส ซึ่งคนร้ายได้เปิดฉากยิงใส่ จนเกิดการปะทะกันประมาณ 30 นาที ส่งผลให้คนร้ายเสียชีวิต 1 ราย และสามารถยึดอาวุธปืนเอ็ม 16 เอ 2 ได้ 1 กระบอก พร้อมอุปกรณ์ยังชีพหลายรายการ รวมถึงพบรอยเลือดที่คาดว่าคนร้ายได้รับบาดเจ็บอีกหลายราย จึงได้ทำการสนธิกำลังเพิ่มเติม เพื่อติดตามคนร้ายที่เหลือต่อไป
ปฏิบัติการสำคัญ
เมื่อวันที่ 1 มิถุนายน พ.ศ. 2559 พันเอก พสิษฐ์ ชาญเลขา ผู้บังคับการกรมทหารพรานที่ 46 ได้ทำการสนธิกำลังหน่วยปฏิบัติการพิเศษร่วม จังหวัดนราธิวาส และเจ้าหน้าที่ทหารเฉพาะกิจนราธิวาส 5 ชุดปฏิบัติการ ขึ้นพิสูจน์ทราบบนเทือกเขาหลังหมู่บ้านไอร์กรอส อำเภอจะแนะ หลังสืบทราบว่ากองกำลังติดอาวุธอาร์เคเคบุกยึดโรงพยาบาลเจาะไอร้อง เพื่อใช้เป็นที่มั่นโจมตีฐานปฏิบัติการทหารพรานที่ 4816 ซึ่งเจ้าหน้าที่ต้องเดินลัดเลาะเทือกเขาที่สูงชัน เป็นระยะกว่า 2 กิโลเมตร ท่ามกลางสายฝนที่ตกลงมาอย่างต่อเนื่อง
เมื่อถึงที่หมาย ซึ่งเป็นเนินดินสูงและมีโขดหินก้อนใหญ่ กลุ่มคนร้ายได้ใช้อาวุธปืนสงครามยิงใส่เจ้าหน้าที่ จนเกิดการยิงปะทะกันกว่า 20 นาที กระทั่งคนร้ายเสียชีวิต 3 ราย และที่เหลือฝ่าวงล้อมของเจ้าหน้าที่ไปได้ ซึ่งเจ้าหน้าที่ได้ตรวจยึดอาวุธปืนอาก้า 2 กระบอก, เอ็ม 16 จำนวน 2 กระบอก และสิ่งของต่าง ๆ
จากนั้น พันเอก พสิษฐ์ ชาญเลขา ได้ขอชุดคอมมานโดจากกองร้อยทหารพรานที่ 4603 ไล่ล่าคนร้ายที่เหลือซึ่งหลบหนี โดยเจ้าหน้าที่ได้พบกับกลุ่มคนร้ายที่กำลังหลบหนีสู่รอยต่อบนเทือกเขาอำเภอระแงะ ซึ่งมีการยิงปะทะกันอีกกว่า 10 นาที เมื่อสิ้นเสียงปืน คนร้ายเสียชีวิตเพิ่มอีก 1 ราย ส่วนอาสาสมัครทหารพรานเสียชีวิตไป 1 นาย
การฝึกอบรม
กรมทหารพรานที่ 46 ได้จัดโครงการฝึกอบรมภาษามลายูถิ่นระยะสั้น ให้แก่กำลังพลในสังกัด เพื่อเสริมสร้างความเข้าใจกับคนในพื้นที่ นอกจากนี้ เจ้าหน้าที่ทหารพราน หน่วยเฉพาะกิจกรมทหารพรานที่ 46 ยังได้รับการฝึกอบรมจากกรมคุ้มครองสิทธิและเสรีภาพ เพื่อส่งเสริมให้เจ้าหน้าที่ได้ปฏิบัติหน้าที่ตามหลักสิทธิมนุษยชน
กิจกรรมเพื่อสังคม
วันที่ 1 สิงหาคม พ.ศ. 2554 ซึ่งเป็นวันคล้ายวันสถาปนากรมทหารพรานที่ 46 ได้มีการมอบรถเข็นให้แก่คนพิการและผู้สูงอายุ จำนวน 30 คน โดยมีพลโท อุดมชัย ธรรมสาโรรัชต์ แม่ทัพภาคที่ 4 เป็นประธานในพิธี
และในเดือนธันวาคม พ.ศ. 2557 พันเอก เอกธวุฒิ คงคาเขตร ผู้บังคับการกรมทหารพรานที่ 46 ได้นำกำลังพลลุยน้ำเข้าพื้นที่ตลาดตลาดดุซงญอ อำเภอจะแนะ จังหวัดนราธิวาส เพื่อมอบถุงยังชีพพระราชทานแก่ชาวบ้าน ที่ได้รับความเดือดร้อนจากน้ำท่วมฉับพลัน
นอกจากนี้ กรมทหารพรานที่ 46 ยังได้ร่วมกับองค์การท้องถิ่น จัดโครงการแสงแห่งความหวัง เพื่อมอบแว่นสายตาให้แก่ผู้สูงอายุและเยาวชนในพื้นที่อำเภอจะแนะ จังหวัดนราธิวาส
สิ่งสืบทอด
จากความไม่สงบในชายแดนภาคใต้ของประเทศไทย กรมทหารพรานที่ 46 ยังได้จัดตั้งหน่วยสุนัขทหารเพื่อช่วยตรวจค้นวัตถุระเบิด โดยมีเรื่องราวของซีแมกซ์ สุนัขทหารในความดูแลของจ่าสิบโท วิทยา ทิพย์มั่น ซึ่งต่อมา เขาต้องเข้ารับการรักษาตัวที่โรงพยาบาลพระมงกุฎเกล้า กรุงเทพมหานคร ไม่สามารถกลับมาดูแลได้ ส่งผลให้ซีแมกซ์ได้แต่รอคอยเจ้าของนานนับเดือน จนตรอมใจตาย
กีฬาระบำใต้น้ำในโอลิมปิกฤดูร้อน 2024 – รอบคัดเลือก
การคัดเลือกสำหรับ กีฬาระบำใต้น้ำในโอลิมปิกฤดูร้อน 2024 การแข่งขันจะประกอบด้วยนักกีฬาระบำใต้น้ำทั้งหมด 96 คนที่มาจากคณะกรรมการโอลิมปิกแห่งชาติที่เกี่ยวข้อง สมาชิกแต่ละประเทศจะได้รับอนุญาตให้เข้าร่วมได้สูงสุด 8 คน (รวมผู้ชาย 2 คน) ถ้าผ่านการคัดเลือกสำหรับทีมผสม และนักกีฬาระบำใต้น้ำสูงสุด 2 คนที่แข่งขันในประเภทหญิงคู่ คณะกรรมการโอลิมปิกแห่งชาติอาจเลือกสมาชิกที่เหมาะสมจากประเภททีมที่มีผ่านการคัดเลือกแล้ว 2 คนเพื่อแข่งขันในประเภทหญิงคู่ ประเทศเจ้าภาพ ฝรั่งเศส ได้รับโควต้าสำรองประเภททีม 8 คนในรายการแข่งขันทั้งหมดในฐานะตัวแทนระดับทวีปของยุโรป
สำหรับการแข่งขันประเภททีม คณะกรรมการโอลิมปิกแห่งชาติที่มีอันดับสูงสุดในแต่ละรอบการแข่งขันระดับทวีปทั้งห้าทวีปจะได้รับโควตา ยกเว้นประเทศเจ้าภาพฝรั่งเศส (เป็นตัวแทนของยุโรป) ส่วนคณะกรรมการโอลิมปิกแห่งชาติที่เหลือ จะแข่งขันกันเพื่อชิงโควต้าอีก 5 ตำแหน่งในการแข่งขันกีฬาทางน้ำชิงแชมป์โลก 2024 สำหรับการแข่งขันประเภทคู่นั้น คณะกรรมการโอลิมปิกแห่งชาติที่มีอันดับสูงสุดจากการแข่งขันของแต่ละทวีปทั้ง 5 ทวีป ซึ่งยังไม่ผ่านการคัดเลือกประเภททีม โดยคณะกรรมการโอลิมปิกแห่งชาติที่เหลือจะแย่งชิงโควต้าที่เหลืออีก 3 ตำแหน่งในการแข่งขันกีฬาทางน้ำชิงแชมป์โลก 2024 คณะกรรมการโอลิมปิกแห่งชาติทั้ง 10 ที่มีสิทธิ์แข่งขันในรายการประเภททีมจะต้องเลือกสมาชิกสองคนแข่งขันประเภทคู่
ไทมุง
ราชธานีไทมุง เป็นราชธานี อาณาจักรอาหม (ไทมุง แปลว่า เมืองไท เพราะ มุง คือคำว่า เมือง) โดยราชธานีไทมุงเป็นราชธานีแห่งที่สอง ของอาณาจักรอาหม (รังปุระ เป็นเมืองหลวงหลัก) ในช่วงสั้นๆ แค่ในสมัยรัชกาลสุรามฟ้า (พ.ศ. 2184-2187) เท่านั้น
หมูยแน้
หมูยแน้ (Mũi Né) เป็นเมืองตากอากาศชายทะเลในจังหวัดบิ่ญถ่วนทางภาคตะวันออกเฉียงใต้ของประเทศเวียดนาม ตั้งอยู่ใกล้กับฟานเที้ยต เมืองหลักของจังหวัด การท่องเที่ยวของเวียดนามได้เปลี่ยนหมูยแน้ให้เป็นจุดหมายปลายทางสำหรับการตากอากาศตั้งแต่ปี พ.ศ. 2538 หลังจากที่มีนักท่องเที่ยวจำนวนมากเดินทางมาที่นี่เพื่อชมสุริยุปราคาในวันที่ 24 ตุลาคม พ.ศ. 2538 หมูยแน้มีสถานพักตากอากาศ ร้านอาหาร ร้านเครื่องดื่ม และบาร์จำนวนมากริมชายหาด และเป็นจุดหมายปลายทางยอดนิยมแห่งหนึ่งของนักท่องเที่ยวชาวรัสเซีย ร้านอาหารและบ้านพักตากอากาศหลายแห่งมีเจ้าของเป็นชาวรัสเซีย
ชายหาดของหมูยแน้เป็นหาดเขตร้อนแห่งหนึ่งที่ได้รับความนิยม ลมทะเลที่พัดแรงทำให้ที่นี่เป็นที่นิยมมากในการเล่นไคต์เซิร์ฟ (ว่าวโต้คลื่น) และวินด์เซิร์ฟ ฤดูท่องเที่ยวเริ่มตั้งแต่เดือนธันวาคมไปจนถึงเดือนพฤษภาคม อุณหภูมิเฉลี่ยอยู่ที่ 27 องศาเซลเซียส สภาพภูมิอากาศร้อนและแห้งเกือบตลอดทั้งปี